
Tkalski prehod 4, 2000 Maribor, tel. 22 99 720
Maribor, 14. 06. 2016
Zadeva:  IZJAVA  ZA  JAVNOST
NOVO  VODSTVO  ŠTAJERSKE  TURISTIČNE  ZVEZE

Letošnja skupščina Štajerske turistične zveze je bila volilna. Po desetih letih predsedovanja zvezi je mag. Jože Protner predlagal, da vodenje prevzame dosedanji podpredsednik Janez Ribič. Kandidacijski postopek, ki ga je vodila kadrovska komisija je pridobila podporo od članov zveze- turističnih društev in zvez. Udeleženci skupščine so soglasno izvolili novega predsednika. Dosedanjemu  predsedniku mag. Jožetu Protnerju so člani skupščine soglasno zahvalili za dosedanje uspešno vodenje zveze in mu podelili naziv častni predsednik Štajerske turistične zveze.
Skupščina je na predlog Janeza RIBIČA sprejela programska izhodišča, v katerih je dan poudarek  sodelovanju in povezovanju zveze in njenih članov z lokalnimi skupnostmi, javnimi zavodi iz področja kulture in izobraževanja,ter kmetijskimi organizacijami in zavodi, vse z namenom promocije in prepoznavnosti naravnih in drugih danosti s katerimi lahko pomembno obogatimo turistično ponudbo. V programskih izhodiščih je  tako kot do sedaj izpostavljeno področje administrativne in strokovne pomoči članom zveze. 

Na skupščini so podelili  tudi priznanja zaslužnim članom turističnih društev.

